OzLabs/hebrew-wiki-articles huggingface dataset:
שיט באולימפיאדת פריז (2024)

תחרויות השיט באולימפיאדת פריז (2024) נערכו בין 28 ביולי ל-8 באוגוסט במרינה של מרסיי. זו המהדורה ה-28 של השיט במשחקים האולימפיים. 330 שייטים התחרו בעשר תחרויות שונות: ארבע לגברים, ארבע לנשים ושתיים מעורבות.

== טבלת המדליות ==

== זוכים ==
=== גברים ===
{| class=wikitable
!אירוע
!style=background:gold|זהב
!style=background:silver|כסף
!style=background:#C96|ארד
|-
|iQFOiL
| תום ראובני
| גריי מוריס
| לוק ואן אופזילנד
|-
|Formula Kite
|
|
|
|-
|ILCA 7
| מת'יו וירן
| פבלוס קונטידס
| סטפנו פסקיירה
|-
|49er
|דייגו בוטין ופלוריאן טריטל
|אייזק מקהארדי וויליאם מקנזי
|איאן בארוס והנס הנקן
|}

=== נשים ===
{| class=wikitable
!אירוע
!style=background:gold|זהב
!style=background:silver|כסף
!style=background:#C96|ארד
|-
|iQFOiL
| מרתה מאגטי
| שרון קנטור
| אמה וילסון
|-
|Formula Kite
| אלי אולדרידג'
| לוריין נולוט
| אנלוס לאמרטס
|-
|ILCA 6
| מריט בוומיסטר
| אן-מארי רינדום
| לינה פלם הסט
|-
|49er
|אודיל ואן אנהולט ואנט דואץ
|וילמה בובק ורבקה נצלר
|שרה סטיארט ושרלין פיקון
|}

=== מעורב ===
{| class=wikitable
!אירוע
!style=background:gold|זהב
!style=background:silver|כסף
!style=background:#C96|ארד
|-
|470
|לארה ולדאו ולוקאס מאהר
|קייג'ו אוקאדה ומיהו יושיוקה
|אנטון דאהלברג ולוביזה קרלסון
|-
|Nacra 17
|רוג'רו טיטה וקטרינה בנטי
|מתאו מג'דלני ואוגניה בוסקו
|מייקה וילקינסון ואריקה דוסון
|}

== ישראל בתחרות ==
שמונה שייטים ייצגו את ישראל באולימפיאדת פריז (2024), בשבע תחרויות: שלוש נשים – שרון קנטור (IQFOiL), גל צוקרמן (Formula Kite) ושי קקון (ILCA 6); שלושה גברים – תום ראובני (IQFOiL), דור זרקה (Formula Kite) ועומר ורד וילנצ'יק (ILCA 7); וזוג מעורב אחד – נועה לסרי וניתאי חסון (470).

המשלחת זכתה בשתי מדליות: שרון קנטור שזכתה במדליית כסף בתחרות ה-IQFOiL לנשים ותום ראובני שזכה במדליית זהב בתחרות ה-IQFOiL לגברים. השניים סיימו את השלב הראשון במקום השני והעפילו אוטומטית לחצי הגמר, בו סיימה קנטור ראשונה וראובני סיים שני. מיקומם הבטיח להם מדליה אולימפית. בגמר סיימה קנטור במקום השני וזכתה במדליית הכסף וראובני סיים במקום הראשון וזכה במדליית הזהב. קנטור הפכה לסגנית האלופה האולימפית הרביעית בתולדות ישראל, וראובני הפך לאלוף האולימפי הרביעי והשני בשיט, אחרי גל פרידמן באתונה 2004. אלו המדליות הרביעית והחמישית, בהתאמה, של ישראל באולימפיאדה זו וכן בענף השיט, והמדליות ה-17 וה-18 של ישראל במשחקים האולימפיים. בכך הפכה פריז 2024 למוצלחת ביותר בהיסטוריה האולימפית של ישראל.

בתחרויות ה-Formula Kite הגיעה גל צוקרמן למקום העשירי בסיום השלב המוקדם אך סיימה שלישית בחצי הגמר והודחה. דור זרקה סיים במקום ה-13 בשלב המוקדם והודח.

בתחרויות הלייזר הודחו שי קקון (מקום 24) ועומר ורד וילנצ'יק (מקום 30) בסיום מקצי המוקדמות.

בתחרות ה-470 המעורבות הגיעו נועה לסרי וניתאי חסון למקום השמיני בשלב הראשון והעפילו לשיוט המדליות, בו סיימו במקום השביעי.

== הערות שוליים ==

פריז 2024
קטגוריה:ענפי ספורט באולימפיאדת פריז (2024)
קטגוריה:מרסיי: ספורט
אולימפיאדת פריז
ססקיה סילס

ססקיה סילס (באנגלית: Saskia Sills; נולדה ב-24 ביולי 1996) היא אלופת העולם בגלישת רוח בריטית וחברה בנבחרת השיט הבריטית. היא המשיכה להתחרות באירועים בינלאומיים כמו אליפויות אירופה, והייתה חלק מצוות השיט הבריטי משנת 2013 עד שהוצגה כגולשת רוח בתחילה בגלשן מדגם ניל פרייד RS:X (נשים), ולאחרונה בגלשן רוח מדגם IQFoil.<ref></ref>

== ביוגרפיה ==
סילס נולדה בפלימות'. היא החלה לגלוש בשנת 2004 במועדון השיט "Roadford Lake". היא זכתה בתואר אלופת העולם בגיל 13, וזכתה בו שוב ביום הולדתה ה-15. היא זכתה בתואר פעמיים נוספות כשהייתה בת 16. היא גם קיבלה את פרס הימאי הצעיר של השנה בשנת 2012 בתערוכת הסירות הבינלאומית של לונדון.<ref></ref>

ססקיה ואחותה התאומה אימוג'ן<ref></ref><ref></ref> התגוררו באי פורטלנד, והתאמנו באקדמיית השיט הלאומית ויימות' ופורטלנד. אחיהן הגדול הוא הגולש האולימפי סם סילס .

סילס הייתה מועמדת לתואר הספורטאי הצעיר של השנה של ה-BBC בשנת 2012, נבחרה עקב זכייתה במדליית הזהב באליפות העולם לנוער של איגוד השיט הבין-לאומי וב-EUROSAF Youth Europeans, והמשיכה לתבוע את תואר העולם עד גיל 17 באליפות העולם לנוער RSX Open. היא הייתה מועמדת לצד זוכי המדליות האולימפיות והפראלימפיות לפרסי שייט השנה העולמי של רולקס מטעם איגוד השיט הבין-לאומי.<ref></ref>

סילס היא בת זוגו של תום ראובני, האלוף האולימפי בגלישת רוח באולימפיאדת פריז. באוקטובר 2021, בעת שראובני התאמן בבריטניה, פגש את סילס. היא עברה להתגורר בישראל עם ראובני והצטרפה לנבחרת גלישת הרוח לנשים.

== קישורים חיצוניים ==

== הערות שוליים ==

קטגוריה:שייטות (נשים)
קטגוריה:בריטיות שנולדו ב-1996
קטגוריה:בריטים שנולדו ב-1996
פרס שאנדור שייבר

פרס שאנדור שייבר (בהונגרית: Scheiber Sándor-díj) הוא פרס הניתן לאזרחים הונגרים, או להונגרים החיים מעבר לגבולות הונגריה, אשר תרמו תרומה יוצאת דופן בתחומי השפה העברית, היהדות, הדת יהודית, ההיסטוריה התרבותית והחינוך, וכן תרמו לקידום דיאלוג וסובלנות בין יהודים לבין לא יהודים.

== תולדות הפרס ==
ההכרה ניתנת על ידי שר התרבות אחת לשנה, ב-3 במרץ, יום השנה לפטירתו של הרב הראשי פרופסור ד"ר שאנדור שייבר. הפרס מגיע עם לוח הנצחה ומסמך המאשר את הענקת הפרס.

פרס שאנדור שייבר הוענק בעבר בגימנסיה שאנדור שייבר לפני שאומץ כפרס ממלכתי. פרס הגימנסיה הוא מדליה עם בסיס ארד. על הבסיס ניתן לראות את תאריך ההענקת הפרס ושם מקבל הפרס. ניתן לראות את השנים 1913–1985 על המדליה האנכית (תאריכי לידתו ומותו של שאנדור שייבר), למטה הכיתוב: פרס שאנדור שייבר, במרכז ניתן לראות את דיוקנו של שייבר. מימין כתוב בעברית שמו של שאנדור שייבר. בצדה האחורי של המדליה כתובות בהונגרית ובעברית: "ללמד וללמד". "לשמור ולפעול". הכבוד מוענק לעמיתים ראויים על סמך הצבעה של סגל הגימנסיה.

== זוכי פרס שייבר הממלכתי ==
2018

• אלפרד שנר, רב ראשי הונגרי, פרופסור באוניברסיטה, חוקר, בין השנים 2002–2018 היה המנכ"ל הראשי של בית המדרש לרבנים שבבודפשט - האוניברסיטה היהודית.

2020
* אברהאם לבוביץ', רב מזקרפטיה

2019
* הרב הראשי טמאש רונה, ראש מחלקת ORZSE

2018
* קלמן סלאי, מזכיר קרן Tett és Védelem

2017
* אנדרה קיש

2016
* מריה אדם
* גאבור ברנה

2015
* נורברט גלסר
* יאנוש אולה
* ד"ר רפאל ואגו

2014
* פרנץ ארשפרופסור באוניברסיטה
* אנה סלאי פרופסור באוניברסיטה
* דוד גור נשיא החברה לחקר ההיסטוריה של תנועות הנוער הציוניות בהונגריה

=== 2012 ===
* שאול שקד
* אדריכלית אנה פרצל
* פאבל סוסברגר היסטוריון התרבות
* לאיוש ארדאי אמן צילום
* אמברוש מישקולצי
* מנחם שמלצר
* זולטן טיבורי סאבו

=== 2009 ===
* אילונה נאג'
* מייקל ק. זילבר
* ז'וז'אנה טורוני

=== 2008 ===
* טמאש פנר
* ד"ר אטילה נובאק, עורך, היסטוריון
* ד"ר טמאש טוראן

=== 2007 ===
* גאבור דויטש "morénu", סופר
* הרב ד"ר אימרה הרמן שמלצר (סנט גאלן)
* פרופסור ד"ר Jenő Szigeti
* פרופסור ד"ר פנחס ארצי (אוניברסיטת בר-אילן)
* ד"ר György Jakubinyi, הארכיבישוף של אלבה יוליה
* פרופסור ד"ר ויקטור קארדי (CEU)

=== 2005 ===
* פרופסור ד"ר יהודה דון (אוניברסיטת בר-אילן)
* פרופ' ד"ר שלמה שפיצר (אוניברסיטת בר-אילן)
* פרופסור ג'רג' טטאר ד"ר

=== 2004 ===
* דייוויד פרנץ
* ד"ר אישטוואן קראסון
* פרופסור ד"ר נתנאל קצבבורג
* המורה ההונגרית אניקו וארי (תיכון אנה פרנק, תיכון שאנדור שייבר) - קיבלה את הפרס בקולותיהם של עמיתיה בגימנסייה שייבר שאנדור.
* ד"ר. ג'רג' הראסטי
* ד"ר הרב ארנסט נוימן (טימישוארה)

=== 2002 ===
* ד"ר אידה פרוליך, ראש מחלקה, פרופסור באוניברסיטה
* ג'רג' גאבור
* György Benyik הוא כומר ותאולוג קתולי
* Máté Hidvégi
* הרב הראשי הלאומי יוז'ף שווייצר
* Vilmos Voigt, חוקר פולקלור

=== 1999 ===
* ד"ר אנטאל באביץ' הוא מחנך דתי
* ד"ר לסלו פלקאי, מורה, היסטוריון חינוכי

=== 1998 ===
* טמאש ראי, היסטוריון (רב)
* פרופסור Rózsa Huba (PPKE)
* ד"ר לאסלו יולס הוא סופר
* יאנוש קבאנאי, סופר, עורך, צלם
* הרב אישטוואן דומאן ד"ר
* ד"ר Géza Komoróczy, מזרחן, פרופסור באוניברסיטה, היסטוריון

== לקריאה נוספת ==
* זוכי הפרס לשנת 2010: 
* מיום 7/1995. (ח' 11.) תקנת NKÖM

קטגוריה:תרבות יהודית
קטגוריה:פרסים הונגריים
ארסו שאשמה

ארסו שאשמה (בטורקית: Ersu Şaşma; נולד ב-30 בספטמבר 1999) הוא אתלט טורקי, זוכה מדליית ארד באליפות אירופה (רומא 2024) בקפיצה במוט.

== ביוגרפיה ==
שאשמה נולד במרסין שבטורקיה.

=== 2021 ===
באליפות אירופה באולם שנערכה בטורון שבפולין במרץ סיים במקום חמישי בקפיצה במוט בתוצאה של 5.70 מטר.

==== מדליית ארד באליפות אירופה עד גיל 23 ====
באליפות אירופה עד גיל 23 שנערכה בטאלין שבאסטוניה ביולי זכה במדליית ארד בקפיצה במוט בתוצאה של 5.60 מטר.

באולימפיאדת טוקיו שנערכה ביולי-אוגוסט סיים במקום עשירי בקפיצה במוט בתוצאה של 5.70 מטר.

=== 2022 ===
==== אלוף משחקי הים התיכון ====
במשחקי הים התיכון שנערכו באוראן שבאלג'יריה ביוני-יולי זכה במדליית זהב בקפיצה במוט בשיא אליפות חדש של 5.75 מטר.

באליפות העולם שנערכה ביוג'ין שבאורגון, ארצות הברית, ביולי, סיים במקום שמיני בקפיצה במוט בשיא טורקיה חדש של 5.80 מטר.

באליפות אירופה שנערכה במינכן שבגרמניה באוגוסט סיים במקום 19 בקפיצה במוט בתוצאה של 5.50 מטר.

=== 2023 ===
באליפות אירופה באולם שנערכה באיסטנבול שבטורקיה במרץ סיים במקום 11 בקפיצה במוט בתוצאה של 5.55 מטר.

באליפות העולם שנערכה בבודפשט שבהונגריה באוגוסט סיים במקום 12 בקפיצה במוט בתוצאה של 5.55 מטר.

=== 2024 ===
באליפות העולם באולם שנערכה בגלאזגו שבממלכה המאוחדת במרץ סיים במקום עשירי בקפיצה במוט בתוצאה של 5.50 מטר.

==== מדליית ארד באליפות אירופה ====
באליפות אירופה שנערכה ברומא שבאיטליה ביוני זכה במדליית ארד בקפיצה במוט בתוצאה של 5.82 מטר, יחד עם אולג צרניקל, ואחרי ארמנד דופלנטיס משוודיה (6.10 מטר) ועמנואל קראליס מיוון (5.87 מטר).

== שיאים אישיים ==
=== אצטדיון ===
* קפיצה במוט: 5.90 מטר (2023), שיא טורקיה

=== אולם ===
* קפיצה במוט: 5.80 מטר (2022), שיא טורקיה

==קישורים חיצוניים==

קטגוריה:קופצים במוט
קטגוריה:טורקים
קטגוריה:קופצים במוט באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:טורקים שנולדו ב-1999
וינסנט הנקוק

וינסטסנ צ'ארלס הנקוק (באנגלית: Vincent Charles Hancock; נולד ב-19 במרץ 1989) הוא קלע אמריקאי. 4 פעמים אלוף אולימפי (בייג'ינג 2008, לונדון 2012, טוקיו 2020 ופריז 2024) ו-5 פעמים אלוף עולם (2005, 2009, 2015, 2018 ו-2019) בירי בצלחות חרס – סקיט. הוא הקלע הראשון בהיסטוריה שזכה יותר מפעם אחת בתחרות ירי צלחות חרס – סקיט. הוא השתתף ב-5 אולימפיאדות וב-9 אליפויות עולם.

== ביוגרפיה ==
הנקוק נולד וגדל בפורט שרלוט, פלורידה. הוא למד באוניברסיטת טרוי באלבמה וקיבל תואר ראשון בניהול עסקי. עם סיום לימודיו בשנת 2014 התגייס לצבא וקיבל דרגת סמל ביחידת הקליעה של צבא ארצות הברית. הוא נשוי ואב לשתי בנות ומתגורר בפורט וורת', טקסס.

===אלוף עולם===
באליפות העולם שנערכה בלונאטו דל גארדה, איטליה בשנת 2005 זכה במדליית זהב ראשונה שלו בירי צלחות חרס - סקיט. באליפות העולם שנערכה בניקוסיה, קפריסין בשנת 2007 הוא זכה במדליית ארד.

===אלוף אולימפי===
באולימפיאדת בייג'ינג (2008) זכה במדליית הזהב הראשונה שלו בירי צלחות חרס - סקיט לפני טור ברוולד מנורווגיה ואנתוני טרה מצרפת.

באליפות העולם שנערכה במריבור, סלובניה בשנת 2009 הוא זכה במדליית זהב בפעם השנייה.

באולימפיאדת לונדון (2012) זכה בפעם השנייה ברציפות במדליית זהב בירי צלחות חרס - סקיט לפני אנדרס גולדינג מדנמרק ונאסר אל-אטייה מקטר.

באליפות העולם שנערכה בלונאטו דל גארדה בשנת 2015 זכה בפעם השלישית במדליית זהב והפך לקלע השלישי שזוכה בשלוש אליפויות עולם בסקיט .

באולימפיאדת ריו דה ז'ניירו (2016) סיים רק במקום 15 ולא הצליח להגן תוארו.

באליפות העולם שנערכה בצ'נגוון, קוריאה הדרומית בשנת 2018 זכה בפעם הרביעית במדליית זהב בשיא עולם חדש של 59, לפני אריק ונדאל מנורווגיה (55) וריקרדו פיליפלי מאיטליה (46). שנה לאחר מכן, באליפות העולם שנערכה בגוודלחרה, מקסיקו בשנת 2019 זכה בפעם החמישית במדליית זהב.

באולימפיאדת טוקיו (2020) זכה בפעם השלישית במדליית זהב בירי צלחות חרס - סקיט לפני יספר הנסן מדנמרק ועבלאללה אל-ראשידי מכווית ובאולימפיאדת פריז (2024) זכה בפעם הרביעית במדליית זהב בירי צלחות חרס - סקיט לפני בן ארצו קונר פרינס ולי מנג-יואן מטאיוואן, יותר מכל קלע בהיסטוריה.

==קישורים חיצוניים==

קטגוריה:אלופים אולימפיים: קליעה
קטגוריה:אלופים אולימפיים מארצות הברית
קטגוריה:קלעים באולימפיאדת בייג'ינג (2008)
קטגוריה:קלעים באולימפיאדת לונדון (2012)
קטגוריה:קלעים באולימפיאדת ריו דה ז'ניירו (2016)
קטגוריה:משתתפי אולימפיאדת טוקיו (2020)
קטגוריה:משתתפי אולימפיאדת פריז (2024)
Les Trois Cloches

"Les Trois Cloches" (בעברית: "שלושת הפעמונים") הוא סינגל שהוקלט על ידי הזמרת הצרפתייה אדית פיאף והקומפניון דה לה שנסון. נכתב על ידי ז'ין וילארד, ויצא לאור בשנת 1946 דרך חברת התקליטים קולומביה רקורדס.<ref name="andrews sisters"></ref><ref></ref> זוהי אחת מיצירותיה המוכרות ביותר של פיאף, משום שכשיצאה לסיבוב הופעות בארצות הברית קידמה אותו גם לקהל האמריקאי.

"Les Trois Cloches" תורגם לשפות רבות. בשנת 1959 הוקלט בגרסה אנגלית על ידי דה בראונס בשם "The Three Bells".<ref name="autogenerated1"></ref> גרסת כיסוי נוספת באנגלית הוקלטה מאוחר יותר על ידי פרנק סינטרה. וולפגנג לסאואר וליס אסיה ביצעו את השיר בגרמנית, והוציאו אותו כסינגל מסחרי בשם "Wenn Die Glocken Hell Erklingen". בשנת 1982 הגיעה הגרסה ההולנדית של אנדרה ואן דוין למקום הראשון במצעד 40 הסינגלים ההולנדיים.<ref></ref> בשנת 1990 תרגם אהוד מנור את השיר לעברית. תרגומו נכלל כרצועה השנייה באלבומה הרביעי של קורין אלאל, "שפת אימי".

== קישורים חיצוניים ==

== הערות שוליים ==

קטגוריה:שירי 1946
קטגוריה:סינגלים מ-1946
קטגוריה:שירי אדית פיאף
קטגוריה:שירי קורין אלאל
קטגוריה:שירים בצרפתית
קטגוריה:שירים שתורגמו לעברית
קטגוריה:סינגלים בהוצאת קולומביה רקורדס
בסיס חיל האוויר מקדיל

בסיס חיל האוויר מקדיל (באנגלית: MacDill Air Force Base) הוא בסיס צבאי פעיל של חיל האוויר של ארצות הברית, הממוקם כ-6.4 קילומטרים דרומית-דרום-מערבית למרכז העיר טמפה, פלורידה. הבסיס משמש כמפקדות ראשיות עבור פיקוד מרכז של ארצות הברית ופיקוד המבצעים המיוחדים של ארצות הברית, בנוסף משמש כבסיס האם של כנף התדלוק האווירי השישי הנמצא תחת חיל האוויר ה-18 של ארצות הברית של פיקוד התובלה של חיל האוויר.

== היסטוריה ==
בסיס מקדיל הוקם לפני מלחמת העולם השנייה כמתקן של חיל האוויר של ארצות הברית. עם הקמת חיל האוויר האמריקני כשירות עצמאי בשנת 1947, הוא הפך לבסיס חיל האוויר מקדיל. במהלך השנים שימש הבסיס למגוון מטוסים. במהלך המלחמה, הבסיס שימש כבסיס אימונים עיקרי לטייסים אמריקאים שהשתתפו במלחמה באירופה ובאוקיינוס השקט. בשנות ה-50 וה-60, הבסיס היה בסיס מרכזי לפיקוד האווירי האסטרטגי. מפציצי B-47 היו מוצבים בבסיס, ומשם יצאו למשימות אימון והרתעה.

בתחילת שנות ה-60, הבסיס עבר להיות בסיס של פיקוד האווירי הטקטי. מטוסי הקרב F-84 היו הראשונים שהוצבו בבסיס, ולאחר מכן הוחלפו במטוסי מקדונל דאגלס F-4 פנטום המתקדמים יותר. במהלך המלחמה הקרה, מטוסי F-4 ו-F-16 שהוצבו בבסיס לקחו חלק באימונים רבים ובתרגילים משותפים עם מדינות ברית. בשנות ה-90, עם סיום המלחמה הקרה, הבסיס שינה את תפקידו והתמקד בתדלוק אווירי. כנף התדלוק האווירי השישי הוקם בבסיס, ומטוסי KC-135 הפכו למרכיב העיקרי בכנף.<ref></ref>

כיום משמש הבסיס כמפקדה הראשית של פיקוד המרכז של ארצות הברית וכן פיקוד המבצעים המיוחדים.<ref></ref>

== יחידות ==
{| class="wikitable"
|-
!סמל
!שם היחידה
!ייעוד
|-
|62x62 פיקסלים
|פיקוד המרכז של ארצות הברית
|אחד מהפיקודים הקרביים המאוחדים של מחלקת ההגנה של ארצות הברית
האחראי על אזור מדינות המזרח התיכון (למעט טורקיה וקפריסין, שנכללות באחריות פיקוד אירופה), קזחסטן, אוזבקיסטן, טורקמניסטן, טג'יקיסטן, קירגיזסטן, אפגניסטן ופקיסטן.
|-
|67x67 פיקסלים
|פיקוד המבצעים המיוחדים של ארצות הברית
|אחד מהפיקודים הקרביים המאוחדים של מחלקת ההגנה של ארצות הברית. הפיקוד מתכנן ומפעיל מבצעים מיוחדים על פי הנחיית הנשיא או מזכיר ההגנה.
|-
|62x62 פיקסלים
|כנף התדלוק האווירי השישי
|כנף אווירית האחראית על תדלוק אווירי של מטוסים צבאיים בין היתר מטוסי KC-135 שהפכו למרכיב העיקרי בכנף.
|-
|62x62 פיקסלים
|כנף 927 לתדלוק אווירי
|כנף אווירית במילואים המספקת תמיכה במשימות צבאיות גלובליות על ידי אספקת תדלוק אווירי למטוסים צבאיים בטיסה.
|}

==קישורים חיצוניים==

== הערות שוליים ==

מקדיל
מקדיל
קטגוריה:פלורידה
Hasta Luego

"Hasta Luego" (בעברית: "לְהִתרָאוֹת") הוא שיר שהוקלט על ידי הזמר-יוצר האנגלי Hrvy ביחד עם הזמרת הקובנית-אמריקאית מאלו טרווחו.<ref name=":0"></ref> הוא יצא לאור ב-25 באפריל 2018, בהוצאת חברת התקליטים וירג'ין EMI רקורדס,<ref name=":0" /> כסינגל שהיה אמור להיכלל באלבום הבכורה שלו, .<ref></ref>

השיר הגיע למקום השלושה-עשר במצעד הסינגלים הסקוטי.<ref></ref>

== רקע וכתיבה ==
Hrvy היה מעריץ גדול של מוזיקה לטינית מאז הגיע למקסיקו וכתב שם שירים שונים. בראיון לחברת המצעדים הרשמית, הוא אמר: .<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-37 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-25 באפריל 2018 והצליח לצבור למעלה מ-65 מיליון צפיות בסך הכול.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|25 באפריל 2018
|סטרימינג • הורדה דיגיטלית
|וירג'ין EMI
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי Hrvy
קטגוריה:שירי מאלו טרווחו
קטגוריה:דואטים
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירי אהבה
קטגוריה:סינגלים בהוצאת וירג'ין EMI רקורדס
וירג'ין EMI רקורדס

וירג'ין EMI רקורדס (באנגלית: Virgin EMI Records) הייתה חברת תקליטים בריטית בבעלות יוניברסל מיוזיק גרופ שהוקמה בשנת 2013. ביוני 2020, חברת התקליטים מותגה מחדש כ-EMI רקורדס, ומפעילה את וירג'ין רקורדס כחותמת של EMI רקורדס החדשה.

== היסטוריה ==
וירג'ין EMI רקורדס נוסדה במרץ 2013 באמצעות מיזוג של מרקורי רקורדס UK וגם וירג'ין רקורדס.<ref></ref> היא הפעילה שתי חטיבות A&R ושיווק נפרדות – וירג'ין ו-EMI רקורדס.<ref name=":0"></ref> וירג'ין EMI הפכה לאחת מחברות התקליטים הקודמות של יוניברסל מיוזיק UK, לצד פולידור רקורדס, איילנד רקורדס, דקה רקורדס וקפיטול רקורדס UK. מרקורי רקורדס UK, בה הוחתמו באופן מסורתי אמני אינטרנשיונל איילנד ודאף ג'אם UK, פעלה תחת וירג'ין EMI יחד עם יוניברסל איילנד, בה הוחתמו גם אמני ריפבליק רקורדס באותה המדינה.<ref name=":0" /> חברת התקליטים החדשה החליפה את וירג'ין ומרקורי בתור חברות התקליטים המפיצות בממלכה המאוחדת, עבור הסגל הבין-לאומי של דאף ג'אם ואיילנד US, כמו גם אמנים מטעם וירג'ין רקורדס אמריקה.<ref name=":0" />

ב-16 ביוני 2020, יוניברסל מיתגה מחדש את וירג'ין EMI רקורדס כ-EMI רקורדס ומינתה את רבקה אלן (נשיאת דקה רקורדס לשעבר) כנשיאת חברת התקליטים, ותמשיך להפעיל את וירג'ין רקורדס כחותמת של EMI רקורדס.<ref name=":1"></ref>

== אמנים ==
בין אמני וירג'ין EMI נמנים: קארי אנדרווד, טיילור סוויפט, פלורנס אנד דה משין, לואיס קפלדי, קייטי פרי, אמילי סאנדיי, The Chemical Brothers, ג'מירוקוואי, הליברטינז, פול אאוט בוי, לורד, מטאליקה, אביצ'י, אלטון ג'ון, Chvrches, פול מקרטני, באסטיל, מרטן סולבג, בון ג'ובי, The Vamps, ג'ורג' מייקל, Devo, הסטון רוזס, HRVY, מאסיב אטאק, אוונג'ד סוונפולד, פול סיימון, איימי מקדונלד, דיוק דומונט, קניה וסט וגם וסטלייף.<ref name=":1" /><ref></ref><ref></ref>

יתר על כן, מייק אולדפילד, שהאלבום שלו Tubular Bells יצא בהוצאת וירג'ין רקורדס המקורית, הוא גם אמן שחתם עם וירג'ין EMI.

== קישורים חיצוניים ==

* 

== הערות שוליים ==

קטגוריה:חברות תקליטים
מאלו טרווחו

מריה לואיסה "מאלו" טרווחו (בספרדית: María Luisa "Malú" Trevejo; נולדה ב-15 באוקטובר 2002) היא זמרת וידוענית קובנית-אמריקאית.

== קריירה ==
היא התפרסמה בזכות הסרטונים שלה באפליקציית שיתוף הסרטונים מיוזיקלי.<ref></ref> היא גם פעילה באינסטגרם וחשבונה מונה למעלה מעשרה מיליון עוקבים בסך הכול.<ref></ref> ב-22 בספטמבר 2017, היא הוציאה את סינגל הבכורה שלה, "Luna Llena" בהוצאת חברות התקליטים In-Tu Linea ויוניברסל מיוזיק לטין אנטרטיינמנט.<ref name=":0"></ref> הווידאו קליפ הרשמי שלו צבר יותר מ-135 מיליון צפיות בערוץ היוטיוב שלה נכון לאוגוסט 2024.<ref name=":0" /> זמן קצר לאחר מכן היא הוציאה סינגל נוסף "En Mi Mente" שצבר למעלה מ-15 מיליון צפיות.<ref></ref>

ב-25 באפריל 2018 הוציאה ביחד עם הזמר-יוצר האנגלי Hrvy את הלהיט "Hasta Luego" שדורג במקום השלושה-עשר במצעד הסינגלים הסקוטי.<ref></ref> ביוטיוב הצליח הקליפ שלו לצבור למעלה מ-65 מיליון צפיות בסך הכול.<ref></ref> בספוטיפיי הצליח לצבור למעלה מ-37 מיליון השמעות.<ref></ref>

== חיים אישיים ==
באוקטובר 2020, טרווחו חתמה על חוזה עם הנהלה חדשה ועברה לאזור לוס אנג'לס.

ביום הולדתה השמונה-עשרה, היא פתחה חשבון OnlyFans, וצברה למעלה מ-37,000 מנויים בשבוע הראשון.<ref></ref>

== דיסקוגרפיה ==
=== מיני-אלבומים ===
* 2019: Una Vez Mas

== קישורים חיצוניים ==

== הערות שוליים ==

קטגוריה:מהגרים מקובה לארצות הברית
קטגוריה:זמרים השרים בספרדית
קטגוריה:בלוגריות אמריקאיות
קטגוריה:רקדניות אמריקאיות
קטגוריה:אמני אטלנטיק רקורדס
קטגוריה:אמני יוניברסל מיוזיק לטין אנטרטיינמנט
קטגוריה:יוצרי תוכן דיגיטלי ב-OnlyFans
קטגוריה:אמריקאיות שנולדו ב-2002
לומוגרפיה

לומוגרפיה היא תנועה אמנותית וטכניקת צילום המתמקדת ביצירתיות ספונטנית ואפקטים לא צפויים באמצעות מצלמות פשוטות וזולות. התנועה מעודדת צלמים לצלם ללא חוקים נוקשים, להשתמש בעדשות וסרטים ייחודיים, ולהתחבר מחדש לפילוסופיה של צילום אנלוגי. הלומוגרפיה מהללת את הבלתי צפוי ואת האסתטיקה הלא מושלמת, ומהווה פלטפורמה לביטוי אישי ויצירתי.

== היסטוריה ==
ההיסטוריה של לומוגרפיה מתחילה בתחילת שנות ה-90 של המאה ה-20, כאשר שני סטודנטים אוסטרים, מתיאס פיגר והאנס שוהני, גילו מצלמה קטנה בשם Lomo LC-A בשוק פשפשים בצ'כוסלובקיה. המצלמה הפיקה תמונות בעלות ניגודיות גבוהה, רוויה צבעונית וקצוות מוצלים, אשר שבו את לבם של הסטודנטים.<ref></ref><ref name=":0"></ref>

בעקבות ההתלהבות שלהם מהמצלמה, הם החלו לצלם בכל מקום ולהפיץ את התמונות בקרב חבריהם. בשנת 1992, הם ייסדו את חברת לומוגרפיה הבינלאומית (Lomographic Society International) בווינה, אוסטריה, במטרה לקדם את השימוש במצלמות לומו ואת פילוסופיית הצילום הספונטני והיצירתי.<ref name=":0" />

המצלמה הראשונה ששימשה את הלומוגרפה הייתה ה-Lomo LC-A, הפכה למרכיב מרכזי בתנועה. המצלמה, שיוצרה על ידי החברה הסובייטית LOMO, הייתה ידועה בעדשת ה-Minitar 1 שלה, שהפיקה תמונות ייחודיות עם צבעים עשירים ורוויות גבוהות. בעקבות ההצלחה של ה-LC-A, החברה החלה לייצר מצלמות נוספות כמו ה-Diana F+ וה-Holga, שכל אחת מהן הביאה סגנון ייחודי ואפקטים ייחודיים.<ref name=":0" /><ref name=":1"></ref>

בשנות ה-2000, לומוגרפיה הפכה לתנועה עולמית, עם קהילות פעילות בערים רבות ברחבי העולם. החברה החלה להפיק אירועים בינלאומיים, תערוכות ותחרויות צילום שמשך אליהם צלמים חובבים ומקצועיים כאחד. בין האירועים הבולטים ניתן לציין את תערוכת ה-LomoWall, שבה הוצגו מאות תמונות שהופקו על ידי קהילת הלומוגרפים ברחבי העולם.<ref name=":0" /><ref name=":1" />

לומוגרפיה מתקשרת לתחומים שונים ומגוונים. במדעי המדינה, לומוגרפיה משמשת כזירה לביטוי פוליטי ואקטיביזם חברתי, כאשר תמונות לומוגרפיות מציגות מציאות אלטרנטיבית ומשפיעות על דעת הקהל. באמנות, לומוגרפיה מתקשרת לזרמים כגון הסוריאליזם והפוסט-מודרניזם, בכך שהיא מבליטה את הלא-מושלם והאקראי ביצירה.

== הערות שוליים ==

קטגוריה:צילום
Close to You (שיר)

"Close to You" (בעברית: "קרובה אליך") הוא שיר שהוקלט על ידי הזמרת-יוצרת האמריקאית גרייסי אברמס, ונכלל כבי-סייד בפורמט ה-7 אינץ' של הסינגל "Risk". ב-7 ביוני 2024 יצא השיר רשמית לאור דרך חברת התקליטים אינטרסקופ רקורדס, כסינגל השני מאלבומה השני, The Secret of Us. את השיר כתבו והפיקו אברמס וסאם דה ג'ונג, והוא היה לסינגל הראשון של אברמס שנכנס למצעד הבילבורד הוט 100 האמריקאי, בו הוצב במקום ה-49. השיר אף דורג ב-40 המובילים באוסטרליה, קנדה, אירלנד, ניו זילנד, סינגפור ובריטניה.

== רקע ופרסום ==
בשנת 2017 העלתה אברמס קטע בן 20 שניות מ-"Close to You" לחשבון האינסטגרם שלה,<ref name="exclaim"></ref> אותו מעולם לא תכננה להוציא רשמית.<ref name="melodic"></ref> שנה שלאחר מכן היא פרסמה קטע נוסף.<ref></ref> בהופעה ב-2023, אישרה אברמס שהסאונד של האלבום שעליו עבדה לא תואם את "Close to You", אך הסבירה: "אולי תגיע הזדמנות חד פעמית שבו נוכל להוציא אותו לאור".<ref></ref> בתחילת 2024 שיתפה הזמרת דגימה נוספת של השיר, שהפכה לוויראלית בפלטפורמה.<ref name="tour"></ref> לאור האהדה מהמעריצים,<ref name="melodic" /> החליטה אברמס לכלול את הרצועה באלבומה הבא, ואמרה: "אני באמת אסירת תודה על העידוד מכל מי שהודיעו לי באינטרנט שהם עדיין רוצים לשמוע את השיר, אחרי כל הזמן הזה".<ref></ref>

ב-29 באפריל 2024 הכריזה אברמס על אלבום האולפן השני שלה, The Secret of Us, וכן כי ב-1 במאי תפרסם את הסינגל המוביל, "Risk".<ref></ref> ב-13 במאי חשפה אברמס את רשימת הרצועות של האלבום, בה נכלל "Close to You" כשיר השלושה עשר והאחרון באלבום.<ref></ref> היא הסבירה כי בתחילה השיר לא נכלל באלבום, "הוא מתקופה אחרת לגמרי, סיימנו את כל האלבום מלמעלה למטה, אבל שמעתי אתכם חזק וברור".<ref></ref> ב-31 במאי נכלל השיר כבי-סייד בפורמט ה-7 אינץ' של "Risk",<ref></ref> וב-5 ביוני הכריזה אברמס על יציאתו הרשמית כסינגל השני של האלבום, וכן על תאריכי סיבוב ההופעות הרביעי שלה, The Secret of Us Tour.<ref name="tour" />

== סגנון ומילים ==
"Close to You" הוא שיר סינת'פופ<ref name="occ"></ref> קצבי.<ref></ref> אנדרו אונטרגר מבילבורד השווה את הסגנון הידידותי לרדיו שלו לאלבומים Pure Heroine של לורד ו-1989 של טיילור סוויפט.<ref name="unterberger"></ref>

== הצלחה מסחרית ==
במצעד הבילבורד הוט 100 האמריקאי, הגיע "Close to You" למקום ה-49, והיה לשיר הראשון של אברמס שנכנס אליו.<ref name="hot" /> במצעד הסינגלים הבריטי דורג השיר במקום ה-35 בשבועו הראשון, והפך לסינגל הראשון שלה שנכלל ב-40 המובילים בבריטניה. השיר אף נכנס ל-40 הראשונים באוסטרליה,<ref name="australia" /> קנדה,<ref name="canada" /> אירלנד, ניו זילנד, וסינגפור.<ref name="singapore" />

== מיקומי שיא ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירים באנגלית
קטגוריה:סינגלים בהוצאת אינטרסקופ רקורדס
מגדלנה ביי

מגדלנה ביי (באנגלית: Magdalena Bay) הוא צמד סינת'-פופ ומוזיקה אלקטרונית אמריקאי. הצמד מורכב מהזמרת-יוצרת מיקה טננבאום והמפיק המוזיקלי מתיו לוין. מתחילת הקריירה המוזיקלית שלו, פרסם הצמד אלבום אולפן אחד, שלושה מיני-אלבומים, ושלושה מיקסטייפים המורכבים משירים בני דקה עד שתיים.

אלבום האולפן הראשון של הצמד, Mercurial World, יצא לאור ב-8 באוקטובר 2021.<ref></ref><ref name="i-D"></ref><ref name="Pitchfork"></ref>

== רקע ==
טננבאום נולדה בבואנוס איירס, ארגנטינה. היא היגרה עם משפחתה לארצות הברית כשהייתה בת שנה, וגדלה במיאמי. לוין נולד במיאמי והוא ממוצא ארגנטינאי מצד אביו.<ref name="undertheradar"></ref> שניהם ממוצא יהודי.<ref name="undertheradar"/> הם נפגשו בתיכון, במסגרת התוכנית Live! Modern School of Music, בה היו חלק מלהקת רוק קלאסי המבצעת קאברים, ומאוחר יותר החלו ליצור מוזיקת רוק מתקדם מקורית תחת הכינוי "Tabula Rasa".<ref name="phillyweekly"></ref><ref></ref><ref name="i-D" /> לאחר שהלהקה התפרקה, ב-2016 הקימו את מגדלנה ביי בזמן חופשה מהקולג' - טננבאום באוניברסיטת פנסילבניה בפילדלפיה ולוין באוניברסיטת נורת'איסטרן בבוסטון, והמשיכו לשתף פעולה מרחוק.<ref></ref> הלהקה נקראה על שם מנהלת בעבודתו הקודמת של לוין.<ref name="Pitchfork" /><ref name="phillyweekly" />

== קריירה ==
הצמד ציין את גריימס, צ'יירליפט וצ'ארלי XCX כהשפעותיו המוזיקליים.<ref name="Pitchfork" /> ב-2019 הוציאו לאור את שני המיני-אלבומים הראשונים שלהם, Day/Pop ו-Night/Pop, ומאוחר יותר באותה שנה הוחתמו בחברת התקליטים האינדי Luminelle Recordings.<ref></ref> בהמשך פרסמו גם שני מיקסטייפים ומיני-אלבום אחד: Mini Mix, Vol. 1 יצא לאור ביולי 2019, A Little Rhythm and a Wicked Feeling במרץ 2020,<ref></ref> ו-Mini Mix, Vol. 2 בנובמבר 2020.

ב-8 באוקטובר 2021 פרסם הצמד את אלבום האולפן הראשון שלו, Mercurial World. לאלבום קדמו ארבעה סינגלים, "Chaeri", "Secrets (Your Fire)", "", ו-"Hysterical Us"',<ref name="paste1"></ref><ref></ref><ref></ref> כולם זכו לווידאו קליפים.<ref></ref> ב-23 בספטמבר 2022 יצאה לאור גרסת הדלוקס של האלבום, המכילה "סודות", רמיקסים ושני שירים חדשים שבחרו המעריצים.<ref></ref>

ב-29 באוקטובר 2022 הופיע הצמד בפסטיבל המוזיקה סקנד סקיי מיוזיק ה-3.<ref></ref> באפריל 2023 הופיעו בפסטיבל המוזיקה והאמנויות של עמק קואצ'לה ה-22, והוציאו את המיקסטייפ Mini Mix, Vol. 3.<ref></ref><ref></ref>

ב-28 במאי 2024 פרסם הצמד את הסינגל "Death & Romance", הסינגל הראשון שלהם תחת חברת התקליטים Mom + Pop Music,<ref>[https://www.thelineofbestfit.com/news/magdalena-bay-sign-to-mom-pop-and-share-their-new-single-death-romance Magdalena Bay sign to Mom+Pop and share their new single, "Death & Romance"]</ref> וכן הכריזו על סיבוב ההופעות "Imaginal Mystery tour".<ref></ref> ב-10 ביולי 2024 יצא הסינגל "Image" לצד וידאו קליפ, והוכרז על אלבום האולפן השני של הצמד, Imaginal Disk, העתיד לצאת לאור ב-23 באוגוסט 2024.<ref></ref>

== דיסקוגרפיה ==
=== אלבומי אולפן ===
* 2021: Mercurial World
* 2024: Imaginal Disk

== קישורים חיצוניים ==
* 

== הערות שוליים ==

קטגוריה:צמדים מוזיקליים אמריקאיים
קטגוריה:אמני מוזיקה אלקטרונית
קטגוריה:להקות סינת'-פופ
קטגוריה:מוזיקאים יהודים אמריקאים
קטגוריה:להקות שהוקמו בשנת 2016
As Sick As the Secrets Within

"As Sick As The Secrets Within" הוא שיר של להקת הרוק האמריקאית מרילין מנסון, שיצא ב-2 באוגוסט 2024 על ידי Nuclear Blast כסינגל הראשון של הלהקה מזה ארבע שנים<ref></ref>. הסינגל המלווה בקליפ מוזיקלי הבוים על ידי ביל יוקיץ'<ref></ref>.

השיר הגיע למקום הראשון במצעד '100 שירי הרוק החדשים' באייטונס<ref></ref>.

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:מרילין מנסון
בייבי טייט

טייט סקויה פאריס (נולדה ב-13 במאי 1996), הידועה באופן מקצועי בשם בייבי טייט (לשעבר יאנג בייבי טייט), היא ראפרית, זמרת, ופזמונאית אמריקאית, בתה של הזמרת דיון פאריס. בשנת 2015 הוציאה את פרויקט הבכורה שלה, ROYGBIV, וזכתה לתשומת לב ופופולריות הודות לסינגל "I Am" בהשתתפות פלו מילי שהפך ויראלי, והמיני-אלבום After the Rain. בשנת 2019 הושמע שירה "Beckham" בפרק הראשון של סדרת הטלוויזיה האמריקאית "אופוריה". בשנת 2021 חתמה בייבי טייט על חוזה הקלטות עם וורנר רקורדס, וב-29 באוקטובר 2021 הוציאה את סינגל הבכורה שלה תחת חברת תקליטים גדולה, "Pedi".

== ראשית חייה ==
טייט סקויה פאריס<ref></ref> נולדה בשנת 1996 באטלנטה, ג'ורג'יה, לזמרים דיון פאריס ודייוויד ריאן האריס. בצעירותה היה לה קשר מועט עם אביה, אך אמה תמכה בשאיפותיה המוזיקליות.<ref name="grungecake"></ref> היא החלה לרקוד ולנגן בפסנתר בגיל צעיר,<ref name="TheSource1"></ref> ולמדה להפיק ביטים בגיל 13.<ref name="XXL1"></ref>

== קריירה ==
בראשית הקריירה המוזיקלית שלה, פעלה תחת שם הבמה יאנג בייבי טייט. בנובמבר 2015 פרסמה את המיני-אלבום הראשון שלה, ROYGBIV. שנה לאחר מכן, בדצמבר 2016, הוציאה את המיני-אלבום YBTXMAS לחג המולד.<ref name="TheSource1"/> בתחילת 2019 פרסמה סרט קצר שהופק לכבוד אלבום הבכורה שלה,<ref></ref> Girls שיצא בפברואר 2019 וזכה לביקורות חיוביות.<ref name="pitchfork"></ref><ref name="XXL1"/> ב-XXL ציינו את האלבום כאחד מפרויקטי ההיפ הופ הטובים ביותר של 2019.<ref></ref>

ביולי 2019 הוציאה יאנג בייבי טייט גרסת כיסוי לסינגל "Megatron" של ניקי מינאז'.<ref></ref><ref></ref> בשנת 2020 הודיעה שחתמה על חוזה הקלטות עם חברת התקליטים Raedio של איסה ריי, והוציאה שני סינגלים שנכללו בפסקול סדרת הטלוויזיה "לא בטוחה".<ref></ref> ב-30 באפריל 2020 פרסמה את הסינגל "Damn Daniel" בשיתוף עם הראפרית הבריטית ברי ראנוויי.<ref></ref> ב-4 בדצמבר 2020 פרסמה את המיני-אלבום השישי שלה, After the Rain, בו נכללו הסינגלים "Rainbow Cadillac" ו-"I Am" בהשתתפות פלו מילי.<ref></ref> ב-21 במאי 2021 יצאה מהדורת הדלוקס של המיני-אלבום, ובה הסינגל "Eenie Meenie".<ref></ref>

בסוף 2021 קיצרה האמנית את שם הבמה שלה ל"בייבי טייט".<ref></ref> ביולי 2021 הצטרפה בייבי טייט לעונה העשירית בסדרת הריאליטי Love & Hip Hop: Atlanta של VH1. בשנת 2022 הופיעה בייבי טייט כמופע הפתיחה בלג הצפון אמריקאי בסיבוב ההופעות Crash: The Live Tour של הזמרת צ'ארלי XCX.<ref></ref>

== השפעות ==
בייבי טייט ציינה את ניקי מינאז', מיגוס, פיוצ'ר, גוצ'י מיין, סיסי פניסטון ואמה דיון פאריס כהשפעותיה המוזיקליות.<ref name="XXL1"/>

== דיסקוגרפיה ==
* 2019: Girls

== קישורים חיצוניים ==

* 

== הערות שוליים ==

קטגוריה:ראפריות אמריקאיות
קטגוריה:זמרות-יוצרות אמריקאיות
קטגוריה:מפיקות מוזיקליות אמריקאיות
קטגוריה:מפיקות היפ הופ אמריקאיות
קטגוריה:אמריקאיות שנולדו ב-1996
ג'נסילה מירטזאי

ג'נסילה מירטזאי (באלבנית: Xhensila Myrtezaj; נולדה ב-3 באפריל 1993) היא זמרת ויזמית אלבנית.

== ביוגרפיה וקריירה ==
מירטזאי נולדה ב-9 באפריל 1993 בטירנה, אלבניה, להורים אלבנים, שהתגרשו כשהייתה ילדה.<ref></ref><ref></ref><ref></ref> בגיל צעיר היא למדה בליציום ג'ורדן מיסג'ה בטירנה.<ref></ref> היא התפרסמה בזכות תוכנית הכישרונות Ethet e së premtes mbrëma, בה השתתפה בגיל ארבע-עשרה. היא גם השתתפה בתוכנית הליהוק Top Fest עם השיר "".

ב-2009 היא הופיעה ב-Top Fest 6 עם השיר "Ekzistoj", אך לא העפילה לגמר. בשנת 2010 מירטזאי ביצעה את "" ב-Top Fest 7. בשנת 2011 היא השתתפה ב-Top Fest 8 עם השיר "Engjëlli" וזכתה בפרס בקטגוריית "השיר הטוב ביותר בתחום הפופ/R&B". בדצמבר 2011, מירטזאי השתתפה בבחירה המוקדמת של אלבניה לאירוויזיון 2012, בפסטיבלי אי קנגס עם השיר "Lulet mbledh për hënën". היא הגיעה לגמר התחרות שם סיימה במקום השלושה-עשר הכללי.<ref></ref>

בנובמבר 2016, היא הוציאה את "Uh Baby" עם הזמרת הקוסובו-אלבנית קידה.<ref></ref> ביוני 2018 היא ביצעה את "Çika Çika" עם ארדיאן בויופי. השיר הזה צבר למעלה מ-100 מיליון צפיות ביוטיוב.<ref></ref> הם גם הוציאו ביחד את "Panorama" ביולי 2020 שצבר יותר מ-60 מיליון צפיות באותה העת.

מירטזאי נחשבת לאחת מהזמרות הפופולריות באלבניה בין השנים 2015–2022. שיריה דורגו לעיתים תכופות במצעד הרשמי של המדינה.<ref>Note: "The Top List" are the charts conducted by Top Channel since December 2015. For peak positions in Albania:
* For "Ama dorën":
* For "High Love":
* For "Çelsi i zemrës":
* For "Çika Çika":
* For "Sekreti im":
* For "Paris":
* For "Panorama":
* For "Ale Ale":
* For "Edhe një natë":
* For "Me do":</ref><ref>For peak positions in Albania:
* For "Uh Baby":
* For "Lova":
* For "Si të jem mirë":
* For "Prik pak":
* For "Mëkati jem":
* For "A e din":</ref>

== חיים אישיים ==
מירטזאי נשואה לקומיקאי והזמר האלבני בס קאלאקו, ששניהם המירו את דתם לקתוליות.<ref></ref> ב-12 ביולי 2018, היא ילדה את בתם אג'קה.<ref></ref><ref></ref> בדצמבר 2022, פורסם כי הזמרת ובעלה מתמודדים עם חילוקי דעות בנוגע למערכת היחסים ביניהם תוך אפשרות לגירושים.<ref></ref> במרץ 2024 הודיעו בני הזוג באינטרנט שהם התגרשו.<ref></ref>

== קישורים חיצוניים ==

== הערות שוליים ==

קטגוריה:זמרות אלבניות
קטגוריה:יזמות אלבניות
קטגוריה:מוזיקאיות אלבניות
קטגוריה:אלבניות שנולדו ב-1993
לירון שמם

לירון שמם (נולדה ב-26 במאי 1980) היא עיתונאית ישראלית בחדשות 13.<ref></ref>

==ביוגרפיה==
שמם החלה את עבודתה העיתונאית כתלמידת תיכון בשנת 1996 בעיתון כל העיר בירושלים. בהמשך שימשה ככתבת במספר עיתונים נוספים ביניהם רייטינג, העיר ואת והייתה כתבת תרבות ומגזין בחדשות ערוץ עשר.

בשנת 2011 הצטרפה למאקו והייתה לכתבת מגזין בתוכניות שונות בקשת 12, ביניהן אנשים, ערב טוב עם גיא פינס וכן במהדורת השבת של חדשות 12.

בפברואר 2023 הצטרפה כתבת מגזין במהדורת השבת של חדשות 13.

== חיים אישיים ==
שמם נשואה לנמרוד קליין (אחיו של השחקן יפתח קליין) ואם לשניים. מתגוררת בתל אביב. סבה יוסף גוטפרוינד (אביה של אמה יעל) היה בין הנרצחים בטבח הספורטאים באולימפיאדת מינכן.<ref></ref>

==קישורים חיצוניים==

== הערות שוליים ==

קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרי תיכון הראל (מבשרת ירושלים)
קטגוריה:סגל רייטינג
קטגוריה:סגל ערוץ עשר
קטגוריה:סגל קשת
קטגוריה:סגל חדשות 13
קטגוריה:ישראליות שנולדו ב-1980
קטגוריה:ישראלים שנולדו ב-1980
קידה (זמרת)

אורכידאה לאטיפי (באלבנית: Orhidea Latifi; נולדה ב-21 בדצמבר 1997) הידועה באופן מקצועי בשם קידה, היא זמרת קוסובו-אלבנית.

== ביוגרפיה וקריירה ==
קידה נולדה בשם אורכידאה לאטיפי ב-21 בדצמבר 1997 למשפחה אלבנית בעיר פרישטינה, אז חלק מסרביה ומונטנגרו, קוסובו של היום.<ref></ref><ref></ref> ביולי 2020, הסינגלים שלה "Paranoia" ו-"Pishmon" בהשתתפות הראפר הקוסובו-אלבני מוזיק הגיעו למקום הראשון באלבניה והגיעו בשיאם למקום ה-56 וה-98 בשווייץ, בהתאמה.

בהשפעת מוזיקת פופ ו-R&B, הסינגל הבא שלה "Drunk" הגיע בשיאו למקום השביעי בארץ הולדתה.<ref></ref> קידה הוציאה את אלבום האולפן הראשון שלה, Orchidé, ב-21 בדצמבר 2021. ביוני 2021, הסינגל המוביל מתוכו "Lila" בהשתתפות הראפר הגרמני סמרה הגיע למקום העשירי באלבניה והגיע בשיאו ל-35 העליונים באוסטריה, גרמניה ושווייץ.<ref></ref> הסינגל העוקב, "Dale" עם הזמרים הקוסובו-אלבניים בוטרינט אימרי ולדרי ולה הגיע בשיאו למקום הראשון במצעד האלבני המקומי ביולי 2021.<ref></ref>

בין להיטיה הידועים ביותר נמנה "Uh Baby" שיצא ביחד עם הזמרת האלבנית ג'נסילה מירטזאי.<ref></ref>

== דיסקוגרפיה ==
=== אלבומי אולפן ===
* 2021: Orchide

== קישורים חיצוניים ==

== הערות שוליים ==

קטגוריה:מוזיקאיות אלבניות
קטגוריה:זמרות אלבניות
קטגוריה:אלבניות שנולדו ב-1997
Uh Baby

"Uh Baby" (בעברית: "הו מותק") הוא שיר שהוקלט על ידי הזמרת הקוסובו-אלבנית קידה, בהשתתפות הזמרת האלבנית ג'נסילה.<ref name=":0"></ref> הוא יצא לאור ב-9 בנובמבר 2016, בהוצאת חברת התקליטים ZzapnChriss Onrecords, כסינגל שלא מתוך אלבום. את השיר כתבה קידה.<ref name=":1"></ref>

השיר הגיע למקום הראשון במצעד הסינגלים האלבני וזכה להצלחה רבה במדינה.<ref></ref>

== רקע וכתיבה ==
השיר נכתב על ידי קידה והופק על ידי ZzapnChriss.<ref name=":1" /> את הבית הראשון מבצעת קידה והיא חוזרת על השורות: . בהמשך לכך, היא אומרת: ואחריה מתחילה לשיר ג'נסילה: .<ref name=":1" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-5 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-9 בנובמבר 2016.<ref name=":0" />

נכון לאוגוסט 2024 עומד מונה הצפיות של הקליפ על למעלה מ-55 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|9 בנובמבר 2016
|סטרימינג • הורדה דיגיטלית
|ZzapnChriss Onrecords
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:דואטים
קטגוריה:שירים באלבנית
קטגוריה:שירים באנגלית
קטגוריה:שירים מרובי שפות
קטגוריה:שירים על כאב לב
קטגוריה:שירים על פרידה
מרקוס רות'

מרקוס רות (בנורווגית: Markus Rooth; נולד ב-22 בדצמבר 2001) הוא אתלט נורווגי, אלוף אולימפי (פריז 2024) בקרב עשר.

== ביוגרפיה ==
בת דודתו היא האתלטית אנדראה רות' .<ref></ref><ref></ref>

=== 2019 ===
==== מדליית ארד באליפות אירופה עד גיל 20 ====
באליפות אירופה עד גיל 20 שנערכה בבורוס שבשוודיה ביולי זכה במדליית ארד בקרב עשר בשיא אישי חדש של 7,692 נקודות.

=== 2021 ===
==== מדליית ארד באליפות אירופה עד גיל 23 ====
באליפות אירופה עד גיל 23 שנערכה בטאלין שבאסטוניה ביולי זכה במדליית ארד בקרב עשר בשיא נורווגיה עד גיל 23 חדש של 7,967 נקודות.

=== 2023 ===
==== אלוף אירופה עד גיל 23 ====
באליפות אירופה עד גיל 23 שנערכה באספו שבפינלנד ביולי זכה במדליית זהב בשיא אליפות ושיא נורווגיה חדשים של 8,608 נקודות.

באליפות העולם שנערכה בבודפשט שבהונגריה באוגוסט סיים במקום שמיני בקרב עשר בתתוצאה של 8,491 נקודות.

=== 2024 ===
באליפות העולם באולם שנערכה בגלאזגו שבממלכה המאוחדת במרץ השתתף בקרב שבע, אך לא סיים את התחרות.

==== אלוף אולימפי ====
באולימפיאדת פריז שנערכה באוגוסט זכה במדליית זהב בקרב עשר בשיא אישי חדש של 8,796 נקודות, לפני ליאו נויגבאוור מגרמניה (8,748 נקודות) ולינדון ויקטור מגרנדה (8,711 נקודות).

== שיאים אישיים ==
=== אצטדיון ===
* ריצת 100 מטר: 10.71 שניות (2024)
* ריצת 400 מטר: 47.69 שניות (2024)
* ריצת 1500 מטר: 4:29.66 דקות (2023)
* ריצת 110 מטר משוכות: 14.23 שניות (2023)
* קפיצה לגובה: 2.03 מטר (2023)
* קפיצה במוט: 5.30 מטר (2024)
* קפיצה לרוחק: 8.01 מטר (2024)
* הדיפת כדור ברזל: 15.52 מטר (2024)
* זריקת דיסקוס: 49.80 מטר (2024)
* הטלת כידון: 66.87 מטר (2024)
* קרב עשר: 8,796 נקודות (2024)

== קישורים חיצוניים ==

== הערות שוליים ==

קטגוריה:ספורטאים נורווגים
קטגוריה:אלופים אולימפיים: קרב-10 וקרב-5 (גברים)
קטגוריה:מתחרים בקרב עשר באולימפיאדת פריז (2024)
קטגוריה:נורווגים שנולדו ב-2001
רג'ינדרה קמפבל

רג'ינדרה קמפבל (באנגלית: Rajindra Campbell; נולד ב-29 בפברואר 1996) הוא אתלט ג'מייקני, זוכה מדליית ארד אולימפית (פריז 2024) בהדיפת כדור ברזל.

== ביוגרפיה ==
=== 2023 ===
בחודש מאי זכה קמפבל באליפות ג'מייקה בהדיפת כדור ברזל בשיא אישי חדש של 21.31 מטר.<ref></ref> בתחרות שנערכה במדריד בחודש יולי קבע בהדיפת כדור ברזל שיא ג'מייקה חדש של 22.22 מטר.<ref></ref><ref></ref>

באליפות העולם שנערכה בבודפשט שבהונגריה באוגוסט סיים במקום 12 בהדיפת כדור ברזל לאחר שלא הצליח לקבוע תוצאה בגמר.

=== 2024 ===
באליפות העולם באולם שנערכה בגלאזגו שבממלכה המאוחדת במרץ סיים במקום 16 בהדיפת כדור ברזל לאחר שלא הצליח לקבוע תוצאה.

==== מדליית ארד אולימפית ====
באולימפיאדת פריז שנערכה באוגוסט זכה במדליית ארד בהדיפת כדור ברזל בתוצאה של 22.15 מטר, אחרי ראיין קראוזר (22.90 מטר) וג'ו קובץ' (22.15 מטר), שניהם מארצות הברית.

== שיאים אישיים ==
=== אצטדיון ===
* הדיפת כדור ברזל: 22.22 מטר (2023), שיא ג'מייקה

=== אולם ===
* הדיפת כדור ברזל: 22.16 מטר (2024), שיא ג'מייקה

== קישורים חיצוניים ==

== הערות שוליים ==

קטגוריה:הודפי כדור ברזל
קטגוריה:אתלטים ג'מייקנים
קטגוריה:אתלטים באולימפיאדת פריז (2024)
קטגוריה:משתתפים ג'מייקנים באולימפיאדת פריז (2024)
קטגוריה:זוכי מדליית ארד אולימפית: אתלטיקה
קטגוריה:נושאי דגל ג'מייקה באולימפיאדה
קטגוריה:ג'מייקנים שנולדו ב-1996
מעיין זיקרי

מעיין זיקרי היא טניסאית ישראלית נציגת ישראל ל.

== ביוגרפיה ==
בגיל עשר זיקרי נפצעה קשה ב-2013 בתאונה בפארק שעשועים ורגלה נקטעה.

שיחקה כדורסל כיסאות גלגלים בנבחרת העתודה של ישראל והשתתפה בשנת 2017 באליפות אירופה.

בגיל 15 עברה לשחק טניס כיסאות גלגלים במסגרת מרכז הספורט לנכים של [אילן].

בשנת 2024 דורגה במקום ה-29 בעולם אחרי שניצחה באליפות שוודיה בטניס כיסאות גלגלים. ביולי 2024 זכתה בקריטריון ההשתתפות במשחקים הפאראלימפיים בפריז.

==קישורים חיצוניים==
* [https://www.itftennis.com/en/players/maayan-zikri/800584438/isr/wct/s/overview/ פרופיל אישי באתר איגוד הטניס העולמי]
* 
* 
* 

==הערות שוליים==

קטגוריה:ספורטאיות פאראלימפיות ישראליות
קטגוריה:טניסאים פאראלימפיים ישראלים
קטגוריה:טניסאים נכים ישראלים
קטגוריה:שחקניות כדורסל נכים ישראליות
קטגוריה:ספורטאים ישראלים במשחקים הפאראלימפיים פריז (2024)
קטגוריה:טניסאים במשחקים הפאראלימפיים פריז (2024)
קטגוריה:ספורטאי איל"ן
קטגוריה:ישראליות שנולדו ב-2003
קטגוריה:ישראלים שנולדו ב-2003
בטרכוטומוס

בטרכוטומוס (שם מדעי: Batrachotomus) הוא סוג של זוחל גדול נכחד מקבוצת הארכוזאוריה, אשר התקיים במשך הטריאס התיכון שלפני 242 עד 237 מיליון שנה מזמננו באירופה.

סוג זה תואר בידי החוקר דייוויד גוואר ב-1999 על סמך ממצאי מאובנים שהתגלו קרוב לכפר "Kupferzell" בבאדן-וירטמברג שבדרום גרמניה ונכלל בו מין יחיד – Batrachotomus kupferzellensis.

משמעות שמו היא מיוונית עתיקה ופירושה: "βάτραχος" – צפרדע, "tome/τομή" – חותך. כלומר: "חותך צפרדעים". את השם הוא קיבל עקב ממצאים מהם נראה שטרף את הדו-חי הקדום מסטודונזאורוס, שהתקיים לצידו.

==תיאור==
זוחל זה היה דומה מעט לתנינאי קדום בעל גפיים חזקות שהתאימו לתנועה מהירה ביבשה. במראהו דמה מאוד לפוסטוסוכוס ולפרסטוסוכוס.

אורכו הגיע ל-6 מטרים, מה שמרמז שהיה טורף-על באזור חיותו בדרום גרמניה הקדומה. הוא היה בעל שכבת לוחיות אוסטאודרם על גבו ועד לזנבו. ככל הנראה הוא לא יכל לנוע על שתיים עקב הלוחיות אך עדיין היה זריז מאוד. הגולגולת שלו הייתה גדולה וחזקה באורך של 40 עד 50 ס"מ והייתה בעלת חללים גדולים מעל הלסת העליונה. היו לו מספר שיניים דחוסות ולא שוות בגודלם וצורתם כאשר הלסת התחתונה הייתה קטנה מעט מהעליונה והכילה שיניים יותר קטנות.

הטורף הקדום התקיים לצד דגים קדומים, זוחלים ימיים, דו-חיים כמו המסטודונזאורוס באזור של צמחייה עשירה ולחה.

==ראו גם==
*דקוריסוכוס

==קישורים חיצוניים==

==הערות שוליים==

קטגוריה:פסאודוסוכיה
קטגוריה:בעלי חיים שחיו בטריאס תיכון באירופה
קטגוריה:ארכוזאורים פרהיסטוריים
קטגוריה:מאובני טקסונים שתוארו ב-1999
פפי ליטמן

פפי ליטמן (ביידיש: פּעפּי ליטמאַן, נולדה פשה כהנא<ref name=":1"></ref>; סביב 1874 – 13 בספטמבר 1930) הייתה זמרת וודוויל ביידיש, קרוס-דרסרית, המזוהה עם תנועת הבראָדער זינגער. ליטמן הובילה להקת תיאטרון נודדת פופולרית ברחבי אירופה כשהיא מבצעת שירים סאטיריים ביותר לבושה כיהודי חסידי. כיוון שהרבתה להופיע מחופשת לנער צעיר או גבר מגונדר היא נחשבת למעין דראג קינג מוקדם<ref name="The Yiddish Forward"></ref>. סגנון השירה האנרגטי והווירטואוזי שלה מונצח בתקליטים רבים שהקליטה, שגם מהווים עדות לחיים היהודיים במזרח אירופה באותה תקופה.

== ראשית חייה ==
ליטמן נולדה סביב 1874 להורים יהודים עניים בעיר טרנופול אשר במזרח גליציה (כיום באוקראינה)<ref name=":1" /><ref name=":3" />. בצעירותה עבדה ליטמן כמשרתת בפנסיון תיאטרלי שניהלו הוריו של מקס באדין<ref name=":3" />, ששנים אחר כך נהיה שחקן באמריקה<ref></ref>. מאחר שהיה לה קול טוב, היא התחברה עד מהרה עם הוודווילים היידישים הנודדים הידועים – הבראדער זינגער<ref name=":3" />.

פפי התחתנה עם מנהיג תזמורת ובראדער זינגער, יעקב ליטמן<ref name=":1" /><ref name=":3" />, והצטרפה ללהקה. לאחר זמן קצר ולאור ההצלחה שלה היא עמדה בראש הלהקה<ref name=":3" />. באותה תקופה לנשים היה אסור ללבוש מכנסיים, אך ליטמן הובילה את להקתה במזרח אירופה, מופיעה כגבר חסיד לבושה במכנסיים<ref name=":2" /><ref name="The Yiddish Forward" />.

== קריירה ==
היא הופיעה בגרמניה, בהונגריה ובפולין<ref name=":3" /> והגיעה גם לארצות הברית שם הקליטה תקליטים<ref name=":0"></ref>. במהלך מלחמת העולם הראשונה הופיעה ליטמן בעיקר באודסה ובסביבתה, שם מצאה קהל חסידים בחוגים ספרותיים. היא התארחה לעיתים קרובות אצל הסופר והעורך ביידיש דוד פרישמן והסופר מנדלי מוכר ספרים<ref name=":3" />.

היא ביצעה שירים קומיים, סטיריים, לעיתים גסים<ref name=":1" />, ביידיש במבטא גליציאני, לפעמים בצורה גרמנית של יידיש הנקראת , שנועדה לעקוף את ההגבלות והצנזורה האנטישמית<ref name=":1" /><ref name=":2"></ref>.

== מותה ==
ב-1928 ליטמן ערכה סיבוב הופעות שכלל את וינה, קרלסבאד, מרינבאד ופולין, ובסופו חזרה לוינה<ref name=":3" />. בווינה היא חלתה, ואושפזה לתקופה מסוימת בבית חולים רוטשילד בווינה, שם היא נפטרה ב-13 בספטמבר 1930, בעוני<ref name=":1" /><ref name=":3" />. הלווייתה נערכה בארגונו של איגוד אמני היידיש של וינה וחלקת קבורתה נתרמה על ידי הקהילה היהודית<ref name=":1" /><ref name=":3" />.

==קישורים חיצוניים==

* [https://www.youtube.com/watch?v=zZJNIvYjB_w הקלטות של פפי ליטמן] ביוטיוב

== הערות שוליים ==

קטגוריה:שחקני תיאטרון יידיש
קטגוריה:יהודים גליציאנים
קטגוריה:ילידי 1874
קטגוריה:נפטרים ב-1930
מארק האנה

מרקוס אלונזו האנה (באנגלית: Marcus Alonzo Hanna; 24 בספטמבר 1837 – 15 בפברואר 1904) היה איש עסקים ופוליטיקאי אמריקאי חבר המפלגה הרפובליקנית שכיהן כסנאטור מטעם מדינת אוהיו וכיו"ר הוועדה הרפובליקנית הלאומית. הוא היה חברו ובן בריתו הפוליטי של הנשיא ויליאם מקינלי והוא ניהל את מערכות הבחירות שלו בבחירות לנשיאות ארצות הברית ב-1896 וב-1900.

האנה נולד ב (כיום ליסבון), אוהיו, ארצות הברית ב-1837. בנעוריו עברה משפחתו לעיר המתפתחת קליבלנד ב-1852, שם למד בבית ספר תיכון עם ג'ון ד. רוקפלר, שבהמשך יהפכו לחברים לאורך כל שנות חייהם. הוא סולק מלימודיו ונכנס לעסק המסחרי המשפחתי. הוא שירת זמן קצר במהלך מלחמת האזרחים האמריקנית והתחתן עם שרלוט רודס. אביה, דניאל רודס, לקח את האנה לעסק שלו לאחר המלחמה. עד מהרה הפך לשותף בעסק, שצמח לתחומי עניין רבים, בעיקר בפחם ובברזל. הוא הפך למיליונר עד ליום הולדתו ה-40, והפנה את תשומת לבו לפוליטיקה.

למרות מאמציו של האנה, לא הצליח הסנאטור מטעם אוהיו ג'ון שרמן להשיג את המועמדות הרפובליקנית לנשיאות בבחירות ב-1884 וב-1888. לאחר ששרמן כבר היה מבוגר מדי מכדי להיחשב כמתמודד, פעל האנה למען ויליאם מקינלי. בשנת 1895 עזב האנה את הקריירה העסקית שלו כדי להקדיש עצמו למערכת הבחירות של מקינלי לנשיאות. האנה שילם את כל ההוצאות כדי כדי שמקינלי יזכה במועמדות הרפובליקנית בשנה שלאחר מכן, למרות שהוא בכל מקרה היה המועמד המוביל. מנגד, המפלגה הדמוקרטית העמידה מטעמה את חבר הקונגרס לשעבר מטעם מדינת נברסקה ויליאם ג'נינגס ברייאן. גיוס הכספים של האנה שבר שיאים, וברגע שההתלהבות הציבורית הראשונית מבראיאן וממצע הבחירות שלו פחתה, מקינלי נבחר לנשיאות.

לאחר שסירב לשאת תפקיד בקבינט מונה האנה לסנאטור מטעם אוהיו לאחר ששרמן מונה למזכיר המדינה של ארצות הברית; הוא נבחר מחדש לסנאט ב-1898 וב-1904. לאחר רצח מקינלי ב-1901 פעל האנה לבניית תעלה בפנמה, ולא במקומות אחרים במרכז אמריקה, כפי שהוצע קודם לכן. הוא נפטר ב-1904, וזכור בשל תפקידו בבחירתו של מקינלי לנשיאות, הודות לקריקטורות שהכתירו אותו כמאסטר הפוליטי של מקינלי.

==קישורים חיצוניים==

* 

==הערות שוליים==

קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1837
קטגוריה:אמריקאים שנפטרו ב-1904
ג'סמין מור

ג'סמין מור (באנגלית: Jasmine Moore; נולדה ב-1 במאי 2001) היא אתלטית אמריקאית, זוכת מדליית ארד אולימפית (פריז 2024) בקפיצה משולשת. מתחרה גם בקפיצה לרוחק.

== ביוגרפיה ==
מור נולדה בגרנד פריירי שבטקסס, ארצות הברית.

=== 2021 ===
באולימפיאדת טוקיו שנערכה ביולי-אוגוסט סיימה במקום 23 בקפיצה משולשת בתוצאה של 13.76 מטר.

=== 2022 ===
באליפות העולם שנערכה ביוג'ין שבאורגון, ארצות הברית, ביולי, סיימה במקום 13 בקפיצה לרוחק בתוצאה של 6.60 מטר, ובמקום 13 בקפיצה משולשת בתוצאה של 14.24 מטר.

=== 2023 ===
באליפות העולם שנערכה בבודפשט שבהונגריה באוגוסט סיימה במקום עשירי בקפיצה לרוחק בתוצאה של 6.54 מטר, ובמקום 11 בקפיצה משולשת בתוצאה של 13.54 מטר.

=== 2024 ===
באליפות העולם באולם שנערכה בגלאזגו שבממלכה המאוחדת במרץ סיימה במקום חמישי בקפיצה משולשת בתוצאה של 14.15 מטר.

==== מדליית ארד אולימפית ====
באולימפיאדת פריז שנערכה באוגוסט זכתה במדליית ארד בקפיצה משולשת בתוצאה של 14.67 מטר, אחרי תיאה לפונד מדומיניקה (15.02 מטר) ושניקה ריקטס מג'מייקה (14.87 מטר).

== שיאים אישיים ==
=== אצטדיון ===
* קפיצה משולשת: 15.12 מטר (2023)
* קפיצה לרוחק: 7.03 מטר (2023)

== קישורים חיצוניים ==

קטגוריה:קופצות משולשת
קטגוריה:קופצות לרוחק אמריקאיות
קטגוריה:אתלטיות אמריקאיות
קטגוריה:אתלטיות אפרו-אמריקאיות
קטגוריה:קופצות משולשת באולימפיאדת טוקיו (2020)
קטגוריה:קופצות אמריקאיות באולימפיאדת טוקיו (2020)
קטגוריה:קופצות משולשת באולימפיאדת פריז (2024)
קטגוריה:אתלטיות אמריקאיות באולימפיאדת פריז (2024)
קטגוריה:זוכות מדליית ארד אולימפית אמריקאיות: אתלטיקה
קטגוריה:אמריקאיות שנולדו ב-2001